open-index/open-wikipedia-markdown huggingface dataset:
Faustbal na Svetových hrách

náhľad|Rakúske družstvo po víťazstve na Svetových hrách 2005

**Faustbal na Svetových hrách** je faustbalový turnaj, ktorý sa koná v rámci multišportového podujatia Svetových hier riadených Medzinárodnou asociáciou Svetových hier (IWGA). Do programu hier bol zaradený na Svetových hrách 1985 v Londýne, vtedy len v mužskej kategórii a odvtedy sa na nich predstavuje pravidelne. V historických tabuľkách dominuje družstvo , ktoré zvíťazilo 7-krát. Ženský turnaj mal svoju premiéru až na hrách v roku 2022 v americkom Birminghame.

Kvalifikačným kritériom pre účasť na faustbalovom turnaji Svetových hier je umiestnenie na majstrovstvách sveta.

## Mužské turnaje
### Zoznam

### Medailová bilancia družstiev

## Ženské turnaje
### Zoznam

## Referencie

## Pozri aj
* Majstrovstvá sveta vo faustbale

## Iné projekty

## Externé odkazy
* Oficiálna stránka Medzinárodnej faustbalovej federácie /
* Faustbal na oficiálnej stránke Medzinárodnej asociácie Svetových hier  

## Zdroje
* Faustbalový turnaj na stránke Medzinárodnej asociácie Svetových hier 
* Turnaj Svetových hier v brožúrke Medzinárodnej faustbalovej federácie /
* Faustbal na Svetových hrách na stránke the-sports.org
Adriová väzba

**Adriová väzba** je jeden z typov väzby tkaniny, konkrétne spevnenej atlasovej väzby. Spevnená je v obidvoch smeroch tkania. Je typická pre vlnené tkaniny určené napríklad na obleky, ako je adria.

## Zdroje
*
*

Kategória:Textil
¡Tré!

***¡Tré!*** je jedenásty štúdiový album americkej punk rockovej skupiny Green Day, ktorý bol vydaný dňa 11. decembra 2012. Ide o tretiu a poslednú časť zo série štúdiových albumov trilógie ¡Uno!, ¡Dos!, ¡Tré!, ktoré boli vydané od septembra do decembra 2012.

## Zoznam skladieb
# „Brutal Love“
# „Missing You“
# „8th Avenue Serenade“
# „Drama Queen“
# „X-Kid“
# „Sex, Drugs & Violence“
# „Little Boy Named Train“
# „Amanda“
# „Walk Away“
# „Dirty Rotten Bastards“
# „99 Revolutions“
# „The Forgotten“

Kategória:Albumy Green Day
Kategória:Hudobné albumy z 2012
Števa Opremčáková

**Števa Opremčáková** vlastným menom **Štefánia Opremčáková** (* 22. máj 1957, Rožňava, ČSSR) je slovenská spisovateľka, ktorá žije a tvorí v Košiciach. Je autorkou projektu sociálnej kliniky pre týrané matky s deťmi.

## Tvorba
* *Židovská krv*
* *Zatiaľ navždy*
* *Planisko*
* *V Írsku prší inak*
* *Každý má svojho Igora*
* *Ja svokra*
* *Tanec na hrane*
* *Anjel Pradu nenosí*
* *Arabská sexzóna*

## Referencie

## Externé odkazy
* Blog Štefánie Opremčákovej
* litcentrum.sk
* Ja svokra na citaj.to
* Každý má svojho Igora na citaj.to
* Židovská krv na citaj.to
* Planisko na citaj.to
* Otvorene o boji so zákernou chorobou (Š. Opremčáková - Anjel Pradu nenosí)
* Š. Opremčáková - Tanec na hrane 
*Dôchodok ako priestor pre nové zážitky (Š. Opremčáková - Arabská sexzóna)

Kategória:Slovenskí spisovatelia
Kategória:Slovenskí prozaici
Kategória:Osobnosti z Rožňavy
Hannah Abbottová

**Hannah Abbottová** je fiktívna postava zo ságy Harry Potter od J. K. Rowlingovej. Na Rokfortskej strednej škole čarodejníckej je vo fakulte Bifľomor. Jej meno Hannah znamená "slušnosť, láskavosť", z hebrejčiny "láskavý pôvab". 

V druhej časti (Harry Potter a Tajomná komnata) sa zastane Harryho Pottera, keď Ernie Macmillan tvrdí, že naňho poštval hada a že je Slizolinov dedič. V piatej časti (Harry Potter a Fénixov rád) je súčasťou Dumbledorovej armády. V šiestej časti opustí Rokfort, pretože je jej matka zavraždená Smrťožrútmi. Podľa knihy si ako dospelá vezme Nevilla Longbottoma a stane sa majiteľkou čarodejníckeho hostinca Deravého kotlíka.

Kategória:Postavy zo série Harry Potter
Kategória:Fiktívni študenti
Michal Chovan

**Michal Chovan**  (* 23. november 1987, Zvolen) je slovenský hokejový a hokejbalový útočník, hráč HC  Košice, bronzový medailista z majstrovstiev sveta v hokejbale z roku 2011.

## Klubový hokej
Je odchovancom HKm Zvolen. V slovenskej extralige sa po prvýkrát objavil v sezóne 2005/06. Za Zvolen v nej odohral len 7 zápasov. V nasledujúcej sezóne odohral za klub 16 zápasov ale zaznamenal len 2 body, a tak prestúpil do HC 07 Detva kde odohral 4 zápasy. V ďalšej sezóne opäť hral za HKm Zvolen, odohral 44 zápasov a získal 3 body. V sezóne 2008/09 sa získal stále miesto v základnej zostave HKm Zvolen, ktorý končil v semifinále. Odohral v základnej časti 53 zápasov a nazbieral 44 bodov, v play-off odohral 12 zápasov a nazbieral 13 bodov.

Kategória:Slovenskí hokejisti
Kategória:Slovenskí hokejoví útočníci
Kategória:Hráči HKm Zvolen
Kategória:Slovenskí hokejbalisti
Kategória:Osobnosti zo Zvolena
Polyxenos (syn Agasthena)

**Polyxenos** alebo **Polyxeinos** () je v gréckej mytológii syn élidskeho kráľa Agasthena a jeho manželky Peloris, bol kráľ Élidy.

Antický autor Pausanias uvádza, že trón v Élide po Agasthenovi a jeho spolukráľoch, zdedil jeho syn Polyxenos, ktorý sa z trójskej vojny vrátil živý a zdravý.

Polyxenos bol pred vojnou ako mnohí iní nápadníkom krásnej Heleny, ktorá si nakoniec za manžela vybrala spartského kráľa Menelaa. Únos Heleny trójskym princom Paridom vyvolal potom trójsku vojnu. Polyxenos sa na strane Achájcov do vojny tiež vypravil a k brehom Tróje priviedol z Élidy vojsko na desiatich lodiach. Spolu s ním pred bránami Tróje bojovali aj ďalší élidskí vodcovia, Amfimachos, syn Kteata, Thalpios syn Euryta a Dióres, syn Amarynkea.

Nástupcom Polyxena sa na élidskom tróne stal jeho syn Amfimachos.
 
## Referencie a bibliografia

## Pozri aj
* Zoznam mýtických kráľov Élidy

Kategória:Postavy gréckej mytológie
Kategória:Trójska vojna
Kategória:Vládcovia Élidy
Zejmarská roklina

**Zejmarská roklina** je tiesňava a zároveň národná prírodná rezervácia v Slovenskom raji, ktorá bola vyhlásená v roku 1980. Nachádza sa v katastrálnom území obcí Smižany a Dedinky v okrese Rožňava a okrese Spišská Nová Ves v Košickom kraji. Jej plocha je 72,65 hektára. Rezervácia uchováva významné geomorfologické krasové formy (roklina, bralá, skladné stupne, vodopády, vyvieračky) a zachované lesné spoločenstvá s výskytom vzácnych druhov rastlín a živočíchov.

Tiesňavou prechádza náučný chodník a tiež  modrá turistická značka zo strediska Biele Vody na planinu Geravy.

## Iné projekty

## Externé odkazy
* 
* Chránené územia, Štátna ochrana prírody Slovenskej republiky
* Poloha na turistickej mape
*Zejmarská roklina - informácie, trasy, fotogaléria

## Zdroj
* 

Kategória:Kaňony v Slovenskom raji
Kategória:Národné prírodné rezervácie v Košickom kraji
Kategória:Chránené územia v okrese Spišská Nová Ves
Kategória:Chránené územia v okrese Rožňava
Kategória:Chránené územia Národného parku Slovenský raj
Kategória:Smižany
Kategória:Dedinky
Théroniké

**Théroniké** alebo **Théronika** ( – *Théroniké*) je v gréckej mytológii matka élidskeho kráľa Amfimacha.
  
Podľa antického autora Pausania boli Kteatos a Théroniké rodičia élidskeho kráľa Amfimacha, ktorý padol v  trójskej vojne rukou trójskeho princa Hektora.  
 
## Referencie

Kategória:Postavy gréckej mytológie
Todd Graff

**Todd Graff** (* 22. október 1959, New York, USA) je americký herec, spisovateľ a režisér, známy postavou Alana "hippie" Carnesa v sci-fi filme *[[Abyss]]* z roku 1989 a nezávislým autorským filmom *Camp* z roku 2003.

## Filmografia
### filmy

### Televízny seriál

## Zdroj

Kategória:Filmoví herci USA
Kategória:Filmoví režiséri USA
Thalpios

**Thalpios** ( – *Thalpios*) je v gréckej mytológii syn Euryta a jeho manželky Théraifony, bol kráľ Élidy.

Vyčistiť chlievy élidskému kráľovi Augeiovi bola jedna z dvanástich úloh hrdinu Herakla. Túto úlohu dostal od mykénskeho kráľa Eurysthea, ktorému musel na príkaz najvyššieho boha Dia slúžiť a až po splnení úloh mohol dosianúť slobodu. Keďže si Herakles chcel niečo aj zarobiť, vyžiadal si od Augeia odmenu desať percent ustajneného dobytka. Augeias súhlasil, ale po splnení úlohy mu odmenu odmietol dať. Neskôr, keď Herakles získal slobodu, vrátil sa, Augeia zabil a dosadil na trón Augiovho syna Fylea.

Podľa antického autora Pausania však Herakles Augeia nezabil. Augeias sa podľa neho dožil vysokého veku a trón v Élide po ňom zdedil syn Agasthenes, ktorý nevládol sám. Spolu s ním sa na vláde podieľali, Amfimachos, syn Kteata a Thalpios.

Thalpios bol jedným z nápadníkov krásnej Heleny a neskôr aj účastníkom trójskej vojny. K brehom Tróje doviedol z Élidy vojsko na desiatich lodiach. Spolu s ním pred bránami Tróje viedli élidske vojská aj, Amfimachos, Agasthenov syn Polyxenos a Dióres, syn Amarynkea. Thalpios bojoval v trójskej vojne veľmi statočne a bol jedným z vybraných bojovníkov, čo sa v trójskom koni dostali za hradby mesta a dobyli hrad kráľa Priama.

## Referencie a bibliografia

## Pozri aj
* Zoznam mýtických kráľov Élidy

Kategória:Postavy gréckej mytológie
Kategória:Trójska vojna
Kategória:Vládcovia Élidy
Zoznam častí seriálu Futurama

Tento článok je zoznam častí amerického animovaného seriálu *[[Futurama]]*.

## Série

## Časti
: *Časti boli vyrobené v odlišnom poradí, než v akom boli pôvodne na Fox, resp. Comedy Central odvysielané. Zoznam uvádza poradie častí tak ako boli pôvodne odvysielané.*

### 1. séria (1999)

### 2. séria (1999-2000)

### 3. séria (2000-2001)

### 4. séria (2001-2002)

### 5. séria (2002-2003)

### DVD Filmy (2008-2009)
#### Bender's Big Score

#### The Beast with a Billion Backs

#### Bender's Game

#### Into the Wild Green Yonder

### 6. séria (2010-2011)

### 7. séria (2012-2013)

### 8. séria (2023)

Kategória:Futurama
Futurama
Joseph Joffre

thumb|Pamätná tabuľa v Louveciennes

**Joseph Jacques Césaire Joffre** (* 12. január 1852, Rivesaltes, Francúzsko – † 3. január 1931, Paríž) bol francúzsky generál a člen Académie française. 

## Životopis
Bol synom vinára a študoval na École Polytechnique. Potom začal vojenskú kariéru. Ešte v období výcviku na ženijného dôstojníka sa ako 18-ročný v období 1870/1871 zúčastnil nemecko-francúzskej vojny. V Paríži získal dôstojnícke osvedčenie. Bol nasadený v Indočíne (1886), kde v hornom Tonkine bojoval proti povstaleckým Vietnamcom, potom v centrálnej Afrike, kde od roku 1894 budoval železnicu medzi Senegalom a Sudánom, a zúčastnil sa dobytia Timbuktu. V roku 1897 bol na Madagaskare. 

V hodnosti brigádneho generála prevzal v roku 1902 ženijný odbor na ministerstve vojny. V roku 1905 ho za zásluhy v Afrike povýšili na divízneho generála, potom na veliteľa armádneho zboru. V roku 1910 sa stal členom vrchnej obrannej rady, v roku 1911 jej viceprezidentom a šéfom generálneho štábu. Presadzoval rozvoj strategických železničných a diaľničných tratí pre udržanie vysokej mobility armády. Navrhol tiež nový mobilizačný plán - "Plan XVII".

Po začiatku prvej svetovej vojny sa mu ako veliteľovi francúzskej armády podarilo na severovýchodnom fronte v septembri 1914 zmariť nemecké plány a zastaviť postup Nemcov v bitke na Marne. Po veľkých bitkách v roku 1916 o Verdun a na Somme ho 3. decembra 1916 vo velení vystriedal Robert Nivell. Následne bol vymenovaný za maršala Francúzska. V roku 1917 plnil vojensko-diplomatické úlohy v USA. O rok neskôr sa stal členom Académie française. Po vojne sa stiahol do súkromia.

Zomrel v roku 1931 v Paríži a pochovali ho v Louveciennes (Yvelines) na jeho panstve La Châtaignerie, kde strávil posledné roky života.

## Literatúra
* Joseph Joffre, *My March to Timbuctoo.* London 1915.

## Externé odkazy
* Joseph Joffre na dhm.de

## Zdroj

Kategória:Francúzski maršali
Kategória:Členovia Francúzskej akadémie
Kategória:Členovia American Philosophical Society
Kategória:Nositelia Radu čestnej légie
Kategória:Nositelia Radu za zásluhy (Spojené kráľovstvo)
Kategória:Nositelia veľkokríža Radu čestnej légie
Kategória:Nositelia Radu bielej orlice
Kategória:Nositelia Radu svätého Juraja (Rusko)
Samsung Electronics

**Samsung Electronics** () je juhokórejská nadnárodná spoločnosť, ktorá vyrába elektroniku. Jej sídlo je v meste Suwon. Je vlajkovou dcérskou spoločnosťou skupiny Samsung a od roku 2009 je podľa obratu najväčšou spoločnosťou vyrábajúcou informačné technológie na svete. Samsung Electronics má svoje závody a predajné siete v 88 krajinách, pričom zamestnáva okolo 370 000 ľudí. Niektoré produkty značky sa vyrábajú na Slovensku  v Galante. 

Samsung bol v minulosti známy ako výrobca komponentov ako lítium-iónové články, polovodiče, čipy, flash pamäte a pevné diskové zariadenia pre spoločnosti ako Apple, Sony, HTC alebo Nokia.

Spoločnosť je v súčasnosti jedným z najväčších svetových predajcov mobilných telefónov a smartfónov, hlavne vďaka popularite sérii Samsung Galaxy. Je tiež jedným z najväčších svetových predajcov tabletov, hlavne vďaka sérii Samsung Galaxy Tab s operačným systémom Android.

Samsung je od roku 2002 najväčším svetovým výrobcom LCD panelov, od roku 2006 je najväčším svetovým výrobcom televízorov, a od roku 2011 aj najväčším svetovým výrobcom mobilných telefónov.

## Referencie

## Iné projekty

## Zdroj


Kategória:Podniky založené v 1969
Kategória:Elektronické podniky
Kategória:Výrobcovia počítačových súčiastok
Kategória:Výrobcovia polovodičov
Kategória:Fotografické podniky
Kategória:Výrobcovia mobilných telefónov
Kategória:Výrobcovia televízorov
Antarktis

**Antarktis** môže byť:
*zastarano: Antarktída
*fytogeografická oblasť v časti južnej Ameriky a na Antarktíde, pozri antarktis (fytogeografická oblasť)

## Pozri aj
*AntArktis (slovenské združenie cestovateľov)
Jamské pleso

**Jamské pleso** () je horské pleso v limbovom háji západne od Štrbského plesa. Jeho plocha je 0,67 hektára a maximálna hĺbka 4,2 metra. Nachádza sa vo Važeckej doline pri Tatranskej magistrále pod predvrcholom Jamy, po ktorom nesie aj názov.

Na východnom brehu plesa si známy organizátor slovenskej turistiky a člen dobrovoľnej horskej záchrannej služby Gustáv Nedobrý (1893 – 1966) postavil súkromnú chatu s vtedajším názvom Nedobrého chata ktorá v roku 1943 vyhorela. Zvyšok chaty v roku 1944 zničili ustupujúce nemecké vojská. Na pamiatku hrdinov SNP pri západnom brehu plesa správa TANAPu vysadila limbový háj.

## Turistika
* po  turistickej značke (Tatranská magistrála) z Troch studničiek, alebo Štrbského plesa
* po  turistickej značke z rázcestia Jambrichovo pri autobusovej zastávke Biely Váh na Ceste Slobody

## Referencie

## Externé odkazy
* Poloha na turistickej mape

## Zdroj
* 
* 
náhľad|vľavo|Dolná časť Važeckej doliny s Jamským plesom

Kategória:Plesá Vysokých Tatier
Kategória:Vodstvo v okrese Poprad
Ján Hyža

**Ján Hyža** môže byť:

* slovenský spevák, muzikálový herec a pedagóg (* 1986), pozri Ján Hyža (spevák)
* predseda Slovenského zväzu biatlonu, pozri Ján Hyža (biatlon)

Hyža, Ján
Hrádok nad Pavúčou dolinou

**Hrádok nad Pavúčou dolinou** je prírodná rezervácia, ktorá sa nachádza v katastrálnom území mesta Vysoké Tatry v okrese Poprad v Prešovském kraji. Vyhlásená bola v roku 1991. Rozloha rezervácie je 105 hektárov.

Rezervácia sa nachádza na okraji Tatranského národného parku, približne 2 km južne od osady Tri studničky v nadmorskej výške  Ochrana sa vzťahuje na významnú botanickú lokalitu reliktného charakteru na strednotriasových vápencoch a dolomitoch, ktoré vďaka svojej výhrevnosti umožňujú existenciu mnohým teplomilným rastlinným druhom, medzi ktorými sú aj niektoré prealpínske prvky. Uprostred rezervácie sa nachádza vrch Hrádok (). Rezervácia je verejnosti neprístupná.

## Externé odkazy
* 
* Chránené územia, Štátna ochrana prírody Slovenskej republiky
* Poloha na turistickej mape

## Zdroj
* 

Kategória:Prírodné rezervácie v Prešovskom kraji
Kategória:Chránené územia v okrese Poprad
Kategória:Vysoké Tatry (mesto)
Kategória:Chránené územia Tatranského národného parku
Staré divadlo Karola Spišáka

**Staré divadlo Karola Spišáka** je profesionálne divadlo v Nitre.

Vzniklo v roku 1960 ako bábkový divadelný súbor pod názvom *Západoslovenské bábkové divadlo*, keď sa pod vedením Jána Romanovského odčlenilo od Nitrianskeho krajového divadla, neskôr malo názov *Bábkové divadlo Nitra*, od roku 1999 *Staré divadlo Nitra*. V roku 2016 je pomenované podľa dlhoročného riaditeľa Karola Spišáka (1941 – 2007). Po jeho smrti bol za riaditeľa vymenovaný jeho syn, Ondrej Spišák (* 1964). Po odchode Ondreja Spišáka sa v roku 2015 na riaditeľskú stoličku posadil herec Martin Kusenda, ktorý divadlo repertoárom vrátil detskému divákovi.

Okrem dvoch divadelných a koncertných sál sa aj v čitárni, resp. v starom divadelnom klube, neskoršie v kultúrnom priestore a internetovej kaviarni Subterra v rozmedzí viac než jednej dekády odohrávali rozmanité akcie, koncerty, výstavy, projekcie. Subterra sa nachádzala v podzemí Starého divadla Karola Spišáka. Subterra počas svojho pôsobenia poskytovala priestor pre rôzne kultúrne podujatia, výstavy a stretnutia komunity až do začiatku 2004.

## Referencie

Kategória:Divadlá na Slovensku
Kategória:Samosprávne divadlá na Slovensku
Kategória:Kultúra v Nitre
Kategória:Organizácie v Nitre
Ólenos

**Ólenos** môže byť:
*v gréckej mytológii ( - *Ólenos*):
** syn boha Dia a Danaidy Anaxitheie, pozri Ólenos (syn Dia)
** syn boha Héfaista, pozri Ólenos (syn Héfaista)   
** otec Lapitha Tektafa, pozri Ólenos (otec Tektafa)
** milenec Lethaie z Ovidiových Premien, pozri Ólenos (milenec Lethaie)
* staroveké mesto v Acháji, pozri Ólenos (Achája)
* staroveké mesto v Aitólii, pozri Ólenos (Aitólia)
Uhlištiatka

**Uhlištiatka** je národná prírodná rezervácia vo Vysokých Tatrách v katastrálnom území mesta Vysoké Tatry v okrese Poprad v Prešovskom kraji. Vyhlásená bola v roku 1991. Jej rozloha je 386 hektárov.

Nachádza sa približne 1 km juhozápadne od osady Vyšné Hágy, v nadmorskej výške . Jej severnou a východnou hranicou je rieka Poprad. Na jej území sa nachádzajú dva vrchy: Osikový vrch () a Varta (). Pod ochranou rezervácie je komplex rôznovekých lesných porastov s prirodzeným druhovým zložením. Sú tu vzácne močiarne a prameniskové spoločenstvá, spoločenstvá slatín, vrchovísk a prechodných rašelinísk s hojným počtom vzácnych, endemických a ohrozených rastlinných a živočíšnych druhov. Verejnosti je vstup do rezervácie zakázaný.

## Referencie

## Externé odkazy
* 
* Chránené územia, Štátna ochrana prírody Slovenskej republiky
* Poloha na turistickej mape

## Zdroj

Kategória:Národné prírodné rezervácie v Prešovskom kraji
Kategória:Chránené územia v okrese Poprad
Kategória:Vysoké Tatry (mesto)
Kategória:Chránené územia Tatranského národného parku
Women (kniha)

***Women*** (doslova *Ženy*) je tretí román amerického spisovateľa Charlesa Bukowského vydaný v roku 1978.

## Opis
Prostredníctvom svojej literárnej postavy Chinaskiho popisuje v románe túžbu starnúceho spisovateľa po blízkosti a intimite, ktorá mu vždy chýbala. Ako samotár sa skôr riadi svojimi egoistickými potrebami a pudom, pričom to pravé naplnenie mu stále uniká. Nedokáže preniknúť do uvažovania ženy, a tak sa často uchyľuje k svojej maske cynika, ktorá mu pomáha prestáť ťažké situácie.

Dej je veľmi šablónovitý: Objaví sa jedna žena, strávi s Chinaskim určitý čas, zmizne a vzápätí klopú na dvere ďalšie.

Jedna z postáv zmienených v knihe (Lydia Vance) predstavuje Lindu Kingovú, sochárku a príležitostnú poetku. Linda vytvorila Bukowskému bustu, táto scénka sa objavuje nielen v samotnom románe, ale aj v niektorých ďalších poviedkach. Ďalšou postavou, ktorá stojí za zmienku, je Tanya objavujúca sa na konci príbehu. Táto fanúšička napísala neskôr pod pseudonymom Amber O’Neil knihu o stretnutí so svojim idolom s názvom *Blowing My Hero*. Avšak kniha nebola legálna, lebo obsahovala aj korešpondenciu. Práva na všetku písomnú korešpondenciu vlastní Bukowského vydavateľstvo Black Sparrow Press.

Na konci príbehu sa objavuje postava Sary, ide o literárne stvárnenie Lindy Lee Beighleovej, s ktorou sa Charles Bukowski po druhýkrát oženil (jeho prvou manželkou bola Barbara Fryeová z Texasu, vydavateľka časopisu Harlequin).

Autorom kresby tancujúceho dievčaťa na obálke knihy je sám Charles Bukowski.

V češtine knihu vydalo nakladateľstvo Pragma v roku 1995 .

## Námet
Starnúci spisovateľ Henry Chinaski po štvorročnom pôste roztáča kolotoč milostných dobrodružstiev a snaží sa dohnať, čo sa dá. Počas svojich avantúr stratí niekoľko žien, ktoré by boli ideálne pre spoločné súžitie, čo si horko uvedomuje rovnako ako fakt, že sa ženie len za ilúziou.

## Referencie

## Zdroj
* 

## Pozri aj
* Henry Chinaski

## Externé odkazy
* Databáze knih
* CBDB - Česká bibliografická databáze
Kategória:Romány USA
Kategória:Diela Charlesa Bukowského
Kategória:Knihy z 1978
Kategória:Sfilmované romány
Ženský okruh ITF

**Ženský okruh ITF** (), je celosvetový okruh profesionálnych tenisových turnajov žien organizovaný Medzinárodnou tenisovou federáciou (ITF). Predstavuje nižšiu úroveň ženského profesionálneho tenisu. Udalosti ITF sú bodovo začlenené do hodnotenia rebríčka WTA, čo mladým tenistkám umožňuje postup do vyšších úrovní – okruhov WTA 125K Series a WTA Tour, ktoré sú organizované Ženskou tenisovou asociáciou (WTA).

Každú sezónu je po celom svete hraných niekoľko stoviek turnajov okruhu ITF v súťažiach ženskej dvojhry a štvorhry. Trvajú jeden týždeň a líšia sa rozpočtom 10, 25, 50, 75 a 100&nbsp;000&nbsp;dolárov. 

V mužskej časti profesionálneho tenisu existuje mužský okruh ITF (10 a 15&nbsp;000&nbsp;dolárov), ako tretia a najnižšia úroveň zahrnuje tiež turnaje Futures. Druhá a stredná kvalitatívna etáž mužského tenisu je potom organizovaná Asociáciou profesionálnych tenistov (ATP) vo forme okruhu ATP Challenger Tour (35&nbsp;až&nbsp;150&nbsp;000&nbsp;dolárov), ktorý zodpovedá turnajom ženského okruhu ITF s väčším rozpočtom.

Za postup do príslušného kola konkrétneho turnaja, ktorý je definovaný kategóriou, získa tenistka dopredu stanovený počet bodov. Tabuľka ukazuje prideľované body hráčkam na turnajoch okruhu ITF.


;Legenda
* **W** – víťazka
* **F** – finalistka
* **SF** – semifinalistka
* **QF** – štvrťfinalistka
* **R16** – osemfinalistka (1/16)
* **R32** – 32 hráčok v kole
* **R64** – 64 hráčok v kole
* **R128** – 128 hráčok v kole, 1. kolo grandslamového turnaja
* **QLFR** – víťazka kvalifikácie turnaja, postup do hlavnej súťaže
* **Q3** – 3. kolo kvalifikácie
* **Q2** – 2. kolo kvalifikácie
* **Q1** – 1. kolo kvalifikácie
* **(S)** – single, dvojhra (v závorke počet štartujúcich)
* **(D)** – double, štvorhra
* H – strava a ubytovanie zaistená organizátormi (Hostility)


## Externé odkazy
* Ženský okruh ITF (ITF Women's Circuit) – oficiálna stránka 

## Zdroj
* 

Kategória:ITF Women's Circuit
Kategória:Tenisové turnaje
Amfimachos (syn Polyxena)

**Amfimachos** ( – *Amfimachos*) je v gréckej mytológii syn a následník élidskeho kráľa Polyxena. 

Po šťastnom návrate z trójskej vojny mu jeho otec Polyxenos dal meno po svojom spolubojovníkovi Amfimachovi, ktorý pod hradbami Tróje zomrel rukou trójskeho princa Hektora. Roky rýchlo ubehli a keď už nadišiel čas, kráľovské žezlo v Élide prevzal Polyxenov syn Amfimachos.

Amfimachos sa následne stal otcom syna Éleia, ktorý sa neskôr stal zase jeho nástupcom. 
 
## Referencie

## Pozri aj
* Zoznam mýtických kráľov Élidy

Kategória:Postavy gréckej mytológie
Kategória:Vládcovia Élidy
Ženy

**Ženy** môže byť:
* množné číslo od slova žena
* semiautobiografický román Charlesa Bukowského z roku 1978, pozri ''Ženy'' (román)
* americký komediálny film z roku 2008, pozri ''Ženy'' (film)

## Pozri aj
* *[[Les Femmes]]*, francúzsko-taliansky dramatický film z roku 1969, v českom preklade *Ženy*
Carevo

**Carevo** () je pobrežné mesto v Bulharsku, ležiace v Burgaskej oblasti. Je centrom rovnomenného rajónu.

## Geografia
Mesto sa rozprestiera na juhovýchode krajiny, 65 km juhovýchodne od centra oblastiBurgasu. Nadmorská výška sídla predstavuje 0 m n. m. Z juhu rajón hraničí s Tureckom.

## Demografia
K 31. decembru 2012 tvorilo populáciu 5 999 obyvateľov. 

## Dejiny
Prvýkrát sídlo spomína v 12. storočí arabský cestovateľ a vedec Muhammad al-Idrísí ako *Vasiliko*.

## Partnerské mestá
*  Wolgast, Nemecko

## Referencie

## Iné projekty

Kategória:Mestá v Bulharsku
Kategória:Burgas (oblasť)
Eurytos a Kteatos

**Eurytos a Kteatos** (iné názvy: **Molioni, Molionidi, Aktorioni**; ) sú v gréckej mytológii synovia élidskeho kráľa Aktora a jeho manželky Moliny. (podľa inej verzie synovia boha Poseidóna)

Podľa antických správ boli dvojičky Eurytos a Kteatos, spojení ako siamske dvojčatá v páse, inokedy sa zase spomínajú ako dve samostané bytosti podivuhodnej sily. Prevládajúca verzia za ich rodičov uvádza élidskeho kráľa Aktora a Molinu, ale podľa antického autora Athénaia z Naukratidy, ale aj iných, bol ich otcom boh Poseidón, ktorý ich matku zviedol v podobe vtáka a ona potom porodila strieborné vajce z ktorého sa narodili.

Obaja sa oženili s dcérami ólenskeho kráľa Dexamena. Eurytos si zobral Théraifonu, s ktorou mal syna Thalpia a Kteatos a jeho manželka Théroniké boli rodičmi syna Amfimacha.

Spolukráľ ich otca, Augeias bol známy svojim bohatstvom a nečistotou v chlieve. Vyčistiť jeho chliev sa všeobecne pokladal za čin priam nemožný a práve preto bol touto úlohou poverený mykénskym kráľom Eurystheom, hrdina Herakles, ktorý mu musel slúžiť na príkaz najvyššieho boha Dia.

Herakles si však pred splnením úlohy, aby si aj niečo zarobil, vyžiadal od Augeia odmenu a on mu ju sľúbil. Keď potom Augeias odmietol Heraklovi odmenu vyplatiť a navyše ho ešte aj s urážkami vyhnal, potupený Herakles sa mu rozhodol pomstiť. Len čo Herakles splnil všetkých dvanásť úloh a dosiahol tak slobodu, postavil veľké vojsko a na Augeia zaútočil.  Augeias pri obrane Élidy za veliteľov svojho vojska vymenoval synov Aktora, Euryta a Kteata.

Vojna sa však onedlho prerušila, lebo Herakles ochorel a radšej podpísal prímerie. Bratia ale pokoj zbraní využili a na Heraklovo vojsko nečakane zaútočili. Po veľkých stratách bol Herakles nútený ustúpiť, ale keď o tri roky Eurytos a Kteatos odišli na oslavy tretích isthmických hier, Herakles ich dostihol pri meste Kleónais a zabil ich. Následne po rýchlom pochode na Élidu zaútočil, Augeia usmrtil a vymenoval za kráľa Augeiovho syna Fylea. 

Z mýtov sú bratia Eurytos a Kteatos známi aj tým, že sa zúčastnili lovu na kalydónskeho diviaka. 

## Referencie a bibliografia

Kategória:Postavy gréckej mytológie
Ajtos

**Ajtos** () je bulharské mesto, nachádzajúce sa v Burgaskej oblasti na juhovýchode krajiny. Je administratívnym sídlom  rajónu Ajtos.

## Referencie

## Iné projekty

## Externé odkazy
* Oficiálna stránka mesta 

Kategória:Mestá v Bulharsku
Kategória:Burgas (oblasť)
Princ a Večernica

**Princ a Večernica** môže byť:

* česko-slovenská filmová rozprávka z roku 1979, pozri Princ a Večernice (film)
* rozprávková kniha Ľubomíra Feldeka z roku 2012, pozri  Princ a Večernica (kniha)
* slovenský muzikál z roku 2012, pozri Princ a Večernica (muzikál)
* divadelný záznam z roku 2014, pozri Princ a Večiernica (divadelný záznam)
Marmeláda

**Marmeláda** môže byť:
*staršie: pozri marmeláda (bez kúskov plodov)
*novšie: ovocná nátierka z citrusových plodov (v ktorej môžu byť aj kúsky ovocia), pozri marmeláda (citrusové plody)
Mackenzie McDonald

**Mackenzie McDonald** (* 16. apríl 1995, Berkeley) je súčasný americký tenista. Jeho trénerom je bývalý juhoafrický profesionálny hráč Wayne Ferreira, ktorý ho trénuje už od jedenástich rokov.

## Kariéra
### 2013
Na turnaj Western & Southern Open 2013 (známy aj pod názvom Cincinnati Masters) kategórie ATP World Tour 1000 hrajúcom sa v americkom meste Mason nastúpil do kvalifikácie na základe obdržania divokej karty. V prvom kvalifikačnom kole zdolal jedenásteho nasadeného Francúza Nicolasa Mahuta 2:1 na sety (3:6, 7:6 (7:5), 6:4). V druhom, záverečnom, kvalifikačnom kole zdolal krajana Steveho Johnsona takisto 2:1 na sety (3:6, 6:4, 6:4).  Stal sa tak prvým tenistom v histórii, ktorý bez predchádzajúceho rebríčkového postavenia hral hlavnú súťaž akéhokoľvek turnaja kategóie ATP World 1000. V roku 1995 na turnaji v Miami Masters síce Špainel Sergio Casal nemal aktuálne postavenie, ale pred tým však už bol k 11. novembru 1985 na 31. pozícii. O rok pred ním podobne aj Ken Flach na turnaji v Cincinnati zaznamenal predchádzajúce rebríčkové postavenie. 

Za postup do hlavnej súťaže zarobil 10 830 $ a do rebríčka si pripísal 30 bodov. V hlavnej súťaži nastúpil v prvom kole proti Belgičanovi Davidovi Goffinovi. Zápas prehral 0:2 na sety (1:6, 1:6). Hralo sa dvorci Grandstand, čo je druhý najväčší dvorec v areáli.

## Referencie

## Externé odkazy
* Mackenzie McDonald na stránke ATP 
* Mackenzie McDonald na stránke ITF 
* Mackenzie McDonald na juniorskej stránke ITF 

Kategória:Narodenia v 1995
Kategória:Tenisti USA
Marmeláda (citrusové plody)

thumb|Detail na marmeládu
**Marmeláda** je *zmes vody, cukru a jedného produktu alebo viacerých produktov získaných z citrusového ovocia, ktorými sú [[dužina]], [[pretlak]], [[šťava]], [[vodný extrakt]] a [[šupa]], spracovaná do vhodnej zrôsolovatenej konzistencie...Najmenšie množstvá ovocia použité na výrobu 1 kg hotového výrobku* musia byť 200 g citrusových plodov, z ktorých 75 g musí byť získaných z endokarpu. 

Takéto použitie slova marmeláda je neologizmus; je prevzaté z anglického ponímania slova marmalade a do slovenského práva sa dostalo prevzatím príslušnej európskej smernice (pozri poznámku dole). O staršom význame slova marmeláda pozri článok marmeláda (bez kúskov plodov).

## Poznámky


## Referencie

Kategória:Jedlá
Aruküla

**Aruküla** je miestna časť (tzv. alevik) obce Raasiku v okrese Harjumaa v severnom Estónsku. Je administratívnym centrom obce.

## Iné projekty

## Externé odkazy
* Aruküla na el. sprievodcovi eestigiid.ee 

Kategória:Harjumaa
Prúdový motor

[thumb|Schéma činnosti prúdového motoru s [radiálny kompresor|radiálnym kompresorom.]]
**Prúdový motor** je typ reaktívneho motoru, ktorý urýchľuje zvonka privádzané médium (vzduch alebo vodu). Používa sa v letectve. Pracuje na princípe Newtonowom zákone o akcii a reakcii - spaliny vychádzajúce z motora pôsobia silou opačným smerom na motor, ktorý tým ženú vpred.

V prednej časti motora sa nachádza vstupné ústrojenstvo, ktorým do neho vstupuje vzduch, ten je ďalej nasávaný kompresorom, ktorý vzduch stláča; ten sa tým zahrieva a následne putuje do spaľovacej komory. Tu sa do vzduchu vstrekuje palivo. Zapálením zmesi sa uvoľní tepelná energia a horúce plyny, vychádzajúce zo spaľovacej komory, roztáčajú turbínu v zadnej časti motora, ktorá cez hriadeľ vedúci pozdĺžnou osou motora poháňa kompresor. Za turbínou, vo výstupnej tryske, je vysoký tlak a tepelná energia sa mení na kinetickú a tým vzniká ťah motora.

Prvý prúdový motor sa objavil v 30. rokoch, keď na ňom pracovali dvaja rôzni konštruktéri - Frank Whittle v Spojenom kráľovstve a Hans von Ohain v Nemecku. Whittle svoj motor patentoval už roku 1930, ale k jeho skúškam došlo až roku 1941, keď bol namontovaný do trupu lietadla Gloster E.28/39 a 15. mája 1941 prvýkrát vzlietol na základni RAF Cranwell. Operačne bol nasadený až roku 1944 na lietadle Gloster Meteor. V Nemecku bol vývoj rýchlejší a prvé lietadlo (Heinkel He 178) vzlietlo už roku 1939, ťah motora HES 3 bol 4,4 kN.

Motory stavané po druhej svetovej vojne mali obojstranné radiálne kompresory a neregulovateľné výstupné trysky. Nároky na výkon ale rástli, a tak sa začal používať axiálny kompresor. Jeden stupeň axiálneho kompresora má menšie stlačenie aj účinnosť ako radiálny kompresor, použitím viacstupňového axiálneho kompresora však dosiahneme vyššiu celkového stlačenia. Je tiež možné skombinovať viacstupňový axiálne kompresor s radiálnym, zaradeným za ním na spoločnom hriadeli.
Dnes sa jednoprúdové motory používajú pre nadzvukové lietadlá pre veľké výšky a rýchlosti, teda najmä pre vojenské. Väčšinou býva vybavený prídavným spaľovaním. Ako palivo sa používa kerozín. Dopravné lietadlá sú vybavené dvojprúdovými motormi.

## Pozri aj
* Reaktívny motor
* Dvojprúdový motor

## Iné projekty

## Zdroj
*
Slovensko na Majstrovstvách sveta v atletike 2013

Slovensko na Majstrovstvách sveta v atletike 2013 reprezentovalo jedenásť atlétov.

## Účastníci

## Externé odkazy
* IAAF World Championships – Atléti – Slovenská republika
Éleios (syn Amfimacha)

**Éleios** ( – *Éleios*) je v gréckej mytológii syn a nástupca élidskeho kráľa Amfimacha. 
 
Amfimachov syn Éleios nastúpil na élidsky trón v čase, keď sa už Dóri vedení Aristomachovými synmi, pripravovali na posledný víťazný útok na Peloponéz. Prvé ich pokusy dobyť polostrov boli neúspešné, ale to sa zmenilo, keď im poradil veštec, aby si našli trojokého vodcu. Tým mužom sa stal Oxylos, syn Haimóna, ktorého stretol Aristomachov syn Kresfontes pri púti krajinou na koni (alebo oslovi) s jedným okom.  Kresfontes hneď pochopil, že sa veštba vzťahuje na neho a presvedčil ho, aby sa k nim pridal. (podľa antického autora Apollodora z Atén, Oxyla stretol Kresfontov brat Temenos)

Po dobytí Peloponézu, o vládu v Élide súperili Oxylos a dórsky vodca Dios, ktorý bol nakoniec porazený. 

## Referencie

## Pozri aj
* Zoznam mýtických kráľov Élidy

Kategória:Postavy gréckej mytológie
Kategória:Vládcovia Élidy
Pružinskovci

**Pružinskovci** alebo **Pružinskí** sú šľachtický rod, ktorý vznikol v 12. storočí manželským spojením rodu Rawa a rodu Prussenszkí, ktorého potomkovia sa usadili aj na Slovensku a odvtedy spoluvytvárajú jeho dejiny.

## Vznik rodu
Pôvod rodu je možné doložiť v staročeskom veľmožskom rode Vršovcov, ktorý bol známy už v 10. stor. za vlády českého kniežaťa Boleslava II. (967-999). Tomu sa podarilo prvýkrát spojiť vládu nad českými zemami, potlačením rodov ostatných kmeňových kniežat do postavenia veľmožov, podrobených vojvodovej moci. Po smrti Vratislava II. (1061-1092), prvého českého kráľa, ktorý obdržal tento titul len pre svoju osobu - nededične, došlo medzi členmi rodu přemyslovcov a inými velmožskými rodmi k početným sporom o vojvodský stolec. Aby čelil ich moci, dal vojvoda Svätopluk Olomoucký v roku 1108 vyvraždiť rod Vršovcov. Členov tohto rodu, ktorí sa zachránili útekom do Poľska, prijal knieža Boleslav III. Krivoústy (1102-1138) a daroval im územie v Sandomierskej oblasti. Nové meno rod získal podľa obce Pruszyňa v zemi lukowskej, ktorú zdedili po rytierskom rode Zgrajow v roku 1198. Starý rodový erb Rawa *(Rawicz, Ursyn, Ursowic, Panna na medvedi, Miedźwioda, Niedźwieda, Rawita)*, ktorý má pôvod v anglickom Kente, potomkovia Vršovcov naďalej používali aj v Poľsku. Ku samotnému vzniku rodu došlo, keď si Wlodzimierz Pruszynskí erbu Zgraja zobral za manželku členku rodu Rawa a prijal jej erb Rawicz (Panna na medvedi). Ona prijala jeho meno Pruszynskí erbu Zgraja. 

## Príchod na Slovensko
Potomkovia tohto rodu sa dostali do Uhorska, na dnešné územie Slovenska, za vlády kráľa Bela IV. (1235-1270) na vyplienené územie po tatárskom vpáde (1241-1242) do údolia rieky Váh prichádzajú nemeckí kolonisti, najmä zo severného Nemecka. Týmto prúdom pravdepodobne prišli z Poľska aj Pruszyňskí (Prussyňskí) s erbom Rawa. Kráľ pridelil usadlíkom pozemky, ktorých sa stali dedičnými držiteľmi. Kolonistov priviedol lokátor, ktorý rozmeral pozemky, založil osadu a stal sa richtárom, ponechal si tiež najväčší majetok, bol sudcom, mohol vlastniť krčmu, mlyn ap. Takýto richtári - šoltýsi boli dedične Prussenszkí v obci Pružina, ktorú založili a dali jej meno. Písomne to dokazuje kronika obce kde sa uvádza: „už v čase pred polovicou 13. stor. sa z kráľovského majetku vydeľovali celky, ktoré získavali drobní šľachtici - zemania, takto aj Pružina prechádza do vlastníctva zemianskych rodín Pružinských a Lieskovských." Názov usadlosti Prusina/Prussina je dostatočným dôkazom, že je odvodený od mena Prussynskí a nie ako je bežnejšie zvykom, že šlachtic si odvodzuje priezvisko od lokality, ktorú dostáva donačnou listinou. Z tohto obdobia nie je známa nová donačná listina vydaná uhorským kráľom. Pružinu zrejme potomok rodu vlastní ako poľský šľachtic s erbom Panna na medvedi.

## Referencie

## Ďalšia literatúra
* PRUŽINSKÝ. In: 
* PRUŽINSKÝ. In: 

Kategória:Šľachtické rody na Slovensku
Kategória:Šľachtické rody v Uhorsku
Dexamenos (Ólenos)

**Dexamenos** (starogr. *Δεξαμενός* – *Dexamenos*) syn a nástupca ólenskeho kráľa Oikea

Keď Herakles splnil všetkých dvanásť úloh, zadaných mykénskym kráľom Eurystheom a dosiahol tak slobodu, vypravil sa s vojskom proti élidskemu kráľovi Aigeiovi, ktorý ho v minulosti namiesto sľúbenej odmeny potupne vyhnal. Herakles však počas vojenskej výpravy ochorel a bol donútený uzavrieť prímerie, ale následne sa po nečakanom útoku nepriateľa po veľkých stratách musel stiahnúť. Jeho cesta ho potom priviedla k ólenskemu kráľovi Dexamenovi. V kráľovstve sa práve konala svadba Dexamenovej dcéry Hippolyty a lykosúrskeho princa Azana a kráľ k svadobnému stolu prizval aj Herakla. Pokojná svadobná hostina sa ale náhle zmenila, keď sa opitý Kentaur Eurytión začal správať k Hippolyte nevyberavým spôsobom a tak Herakles nezaváhal a na mieste ho zabil. 

V inom príbehu od autora Apollodora, sa Dexamenova dcéra Mnésimaché mala stať manželkou Eurytióna, ktorý ju do zásnub donútil. Keď si potom Kentaur Eurytión pre ňu prišiel, Herakles mu v tom zabránil a po krátkom boji ho zabil.

Antický autor Pausanias uvádza, že Dexamenos bol otec dvojičiek, dcér, ktoré sa vydali za synov élidskeho kráľa Aktora. Théraifoné sa vydala za Euryta a Théroniké za Kteata.

## Referencie a bibliografia

Kategória:Postavy gréckej mytológie
Alexandra do Nascimento

**Alexandra Priscila do Nascimento** (* 16. september 1981, Limeira, štát São Paulo) je  v hádzanej, víťazka ankety o najlepšiu hádzanárku sveta v roku 2012 a majsterka sveta z roku 2013.

Po sezóne 2015/16 prestúpila do maďarského tímu Váci NKSE. Predtým bola hráčkou rakúskeho veľkoklubu Hypo Niederösterreich (2003/04 – 2013/14) a rumunského HCM Baia Mare (2014/15 – 2015/16).

## Osobný život
V júli 2011 sa vydala za čilského hádzanára Patricia Martíneza Cháveza.

## Referencie

## Externé odkazy
* Do Michaloviec príde najlepšia hádzanárka sveta 

## Zdroje
* 
* Alexandra do Nascimento na oficiálnej stránke EHF

Kategória:Žijúci ľudia
Kategória:Brazílski hádzanári
Štefan Schwarz (sochár)

**Štefan Schwarz**  (iné zápisy: **Štefan Schwartz**, **Štefan Schvarcz**, ; * 20. august 1851 Nitra, Rakúske cisárstvo – † 31. júl 1924 Raabs an der Thaya, Rakúsko) bol významný sochár, medailér a profesor, ktorý pôsobil vo Viedni.

## Rodina
* otec: Ján Schwarz
* matka: Jana, rodená Zureghová

## Život
Narodil sa v Nitre v rodine tesára a pôvodne sa mal stáť kňazom, prišiel však do Pešti, kde pracoval v železiarskej továrni, odtiaľ odchádza do Viedne kde pracuje v bronziarskej fabrike *Dziedzinski und Hanusch* a učí sa tam cizelérskemu remeslu. V rokoch 1869-1874 študuje na novozaloženej Vysokej škole umeleckopriemyselnej vo Viedni u sochára Otta Königa. V roku 1876 nastupuje na túto školu ako učiteľ, vďaka historikovi umenia, profesorovi Rudolfovi Eitelbergerovi rytierovi z Edelbergu. 

Tvorba Štefana Schwarza je pozoruhodná najmä medailami a reliéfmi, bol tiež znamenitým portrétistom *(medaila s podobizňou sochára [[Juraj Rafael Donner|Georga Raphaela Donnera]] 1893, manželov Kruppovcov, spoločná plaketa Denka, Matschenka a Exnera, Davida rytiera Schönherra)*. V roku 1884 sa stáva profesorom na Vysokej škole umeleckopriemyselnej vo Viedni (Universität für angewandte Kunst Wien). Na fasádu Neue Burgu vo Viedni vytvoril historizujúcu *sochu rytiera (1895-1901)*. Je autorom náhrobku Rudolfa Eitelbergera rytiera z Edelbergu 1887 na Centrálnom cintoríne vo Viedni. Z jeho školy vyšlo viacero talentovaných sochárov a medailérov, boli to napríklad aj Joseph Kowarzik, Heinrich Kautsch pochádzajúci z Prahy.

## Diela

Súbor:Wien Neue Burg Statue 10 Ritter.jpg|Rytier na fasáde Neue Burgu vo Viedni
Súbor:Georg-Raphael-Donner.jpg|Medaila s podobizňou sochára Georga Raphaela Donnera 1893
Súbor:Arthur-u-Margret-Krupp.jpg|Medaila s dvojportrétom manželov Kruppovcov
Súbor:Denk Matscheko Exner.jpg|Spoločná portrétna plaketa Denka, Matschenka a Exnera
Súbor:Technologisches-Gewerbemuse.jpg|Plaketa k 25. výročiu založenia Technického múzea vo Viedni
Súbor:Sisi, Stefan Schwartz.JPG|Medaila s portrétom cisárovnej Alžbety od sochára Štefana Schwarza, (rok vzniku neznámy, cca 1898 alebo neskôr) bronzový odliatok


## Referencie

## Literatúra
*Monika Holy: *Stefan Schwartz: Bildhauer, Medailleur und Ziseleur in Wien, 1851 - 1924.* Eigenverlag, Wien 2007.
*W. Krause: Schwartz Stefan. In: *Österreichisches Biographisches Lexikon 1815–1950* (ÖBL). Band 12. Verlag der Österreichischen Akademie der Wissenschaften, Wien 2005, ISBN 3-7001-3580-7, S. 5 f. (Direktlinks auf S. 5, S. 6).
* Šefčáková, Eva. *Štefan Schwartz.* Bratislava : SNG, 2007. 206 s. ISBN 9788080591281.

## Iné projekty

## Externé odkazy
* https://web.archive.org/web/20101025200624/http://www.austriancoins.com/stschwartz.html 
* Záznam o narodení a krste v matrike

Kategória:Slovenskí sochári
Kategória:Slovenskí medailéri
Kategória:Osobnosti z Nitry
Kategória:Vyučujúci na Akadémii výtvarných umení vo Viedni
Dios

**Dios** ( – *Dios*) môže byť v gréckej mytológii:
* vodca Dórov pri dobýjaní Peloponézu, pozri Dios (vodca Dórov)
* syn trójskeho kráľa Priama, pozri Dios (syn Priama)
* syn boha Apolóna, otec Melity, pozri Dios (syn Apolóna)
* syn Antha, otec Anthédóna, pozri Dios (syn Antha)
Haimón (syn Thoanta)

**Haimón** ( – *Haimón*, ) je v gréckej mytológii syn aitólskeho kráľa Thoanta.
 
Haimón, syn Thoanta, bol otec Oxyla (podľa inej verzie bol Oxylov otec Andraimón), ktorého Dóri za podporu pri dobýjaní Peloponézu zvolili za kráľa Élidy, úrodnej krajiny na severozápade Peloponézu. Hneď ako jeho syn prevzal v Élide kráľovské žezlo, usporiadal v Olympii hry, ktoré tam kedysi založil Herakles (alebo Pelops) a znova ich vrátil do povedomia ľudí. 

## Referencie a bibliografia

Kategória:Postavy gréckej mytológie
Let United Airlines 93

**Let United Airlines 93** bol vnútroštátny let na trase z Newark Liberty International Airport v Newarku v New Jersey na San Francisco International Airport, ktorý bol počas útokov z 11. septembra 2001 unesený štyrmi teroristami, ktorí sa dostali do pilotnej kabíny, premohli pilotov a získali kontrolu nad lietadlom, ktoré následne naviedli smerom na Washington D.C. Niekoľko pasažierov sa počas únosu spojilo pomocou mobilných telefónov s ľuďmi na zemi a dozvedeli sa o útokoch v New Yorku a Washingtone vykonaných unesenými lietadlami. Pasažieri sa teda rozhodli teroristov premôcť, zmocniť sa kontroly nad lietadlom a zabrániť tak ďalšiemu útoku. Po súboji medzi pasažiermi a teroristami sa lietadlo zrútilo pri obci Shanksville v Pensylvánii, asi 240 km severozápadne od Washingtonu D.C. Všetky osoby na palube pri zrútení lietadla zahynuli.

## Únoscovia
Hlavnou osobou únosu letu 93 bol Ziad Jarrah, ktorý sa po prevzatí kontroly nad lietadlom ujal pilotovania. Narodil sa v bohatej libanonskej rodine a bol vychovávaný v sekulárnom duchu. Chcel sa stať pilotom a v roku 1996 sa presťahoval do Nemecka, kde začal študovať nemecký jazyk na Univerzite v Greifswalde. O rok neskôr sa presťahoval do Hamburgu, kde začal študovať Aerokozmické technológie na Hamburskej univerzite aplikovaných vied. Počas pobytu v Hamburgu sa postupne stával silne veriacim a začal sa stýkať s radikálnou hamburskou bunkou. V januári 2000 odcestoval do Afganistanu, kde sa stretol s vodcom al-Kájdy Usámom bin Ládinom. Späť do Hamburgu sa vrátil počas januára a vo februári oznámil, že mu ukradli pas. Americká ambasáda v Berlíne mu v máji vystavila turistické vízum. V júni 2000 presídlil Jarrah na Floridu, kde začal navštevovať kurzy lietania. Jeho rodina krátko po útokoch vyhlásila, že bol nevinným pasažierom.

Traja ďalší únoscovia boli pripravovaní k násilnému vpádu do kokpitu a premožení posádky. Prvý z nich, Ahmed al-Nami, pristál na turistické vízum na Miami na Floride 28. mája 2001 spolu s únoscami letu United Airlines 175 Hamza al-Ghamdim a Mohand al-Shehrim. Druhý únosca, Ahmed al-Haznawi, pristál na Miami 8. júna 2001 spolu s únoscom letu American Airlines 11 Wail al-Sherim. Tretí únosca, Saeed al-Ghamdi, pristál v Orlande na Floride 27. jún 2001 spolu s únoscom letu 175 Fayez Banihammadem. Všetci traja únoscovia do Spojených štátov prileteli z Dubaja.

## Referencie

## Zdroj
* 

Kategória:Teroristické útoky
Kategória:Letecké nehody
Ulmo

**Ulmo** (nazývaný tiež *Pán vôd*) je fiktívna postava v Tolkienovom svete, Stredozemi.

Ulmo je po Manwëm a Varde tretím najmocnejším z Valar a Aratar. V Arde vládne vodám. Je sám a nemá ženu. Na suchú zem príliš nechodí, preferuje hlbiny mora a rieky. Jeho palác, Ulmonan, sa nachádza na dne Okružného mora, Ekkai. Len zriedkakedy dochádza do Valinoru, pred jeho postavením však žil s Manwëm v priateľskom vzťahu. O dianí na zemi k nemu dochádzajú správy cez rieky, potoky, jazerá a more. Ľuďom a elfom sa zjavuje v podobe veľkej prílivovej vlny, ktorá ich naplní desom. Jeho hlas je hlboký. Hrá na svoje rohy Ulumúri, vyrobené z bielych lastúr.

Pred vytvorením Arda v Hudbe Ainur bol najlepším spevákom a tvorcom hudby. Elfovia vďačia za svoje zručnosti v hudbe práve učeniu Ulma. Dokážu rozpoznať jeho hudbu v tečúcej vode alebo vo vlnách na mori. Ulmo nikdy nedôveroval Melkorovi a ten sa vždy bál mora, pretože more nemohlo byť skrotené.

Ulmo nikdy neopustil a vždy pomáhal Eruovým ďeťom, ľuďom a elfom, aj keď na nich spočíval hnev ostatných Valar. Oponoval Oromëho návrhu priviesť elfov do Amanu a ukotviť ostrov Tol Eressëa do zátoky Eldamar. Je z Valar najviac zodpovedný za pád Morgotha, nabádal totiž Turgona k postaveniu Gondolinu a Finroda k postaveniu Nargothrondu; zjavil sa Tuorovi a poslal ho k Turgonovi, kde sa nakoniec oženil s jeho dcérou Idril a stal sa otcom Eärendila; zachránil Eärendilovu ženu, Elwing, z vydrancovania prístavov na Sirione Fëanorovými synmi a tým jej umožnil dať silmaril Eärendilovi, čo mu dovolilo vstúpiť do Valinoru a prosiť Valar o pomoc pre Eldar a Edain. Ulmo tiež bránil Eruove deti v rade pred Mandosovým hnevom. V Treťom veku sa zľutoval nad Boromirom a zabránil lodi, nesúce jeho telo, potopiť sa v Rauroských vodopádoch, vďaka čomu mohla doplávať až k moru.

## Ulmovi Maiar
Ossë spolu so svojou ženou Uinen je jeho vazalom. Tí dvaja boli tiež (ešte s Melian) najznámejší z Maiar medzi elfmi. Skrz nich sa Ulmo dozvedel veľa o elfoch.

## Zdroj

Kategória:Stredozem
Aulë

**Aulë** je fiktívna postava v Stredozemi J. R. R. Tokiena. Je jedným z Valar, len o trochu menej mocný ako Ulmo. Vládne nad všetkými látkami v Arde. Na začiatku Ardy vytváral krajinu spolu s Manwëm a Ulmom, prácu im však kazil Melkor. Je zručným kováčom a majstrom všetkých remesiel. Rád vytvára vlastné veci a teší ho chvála jeho zručnosti. Zo všetkých Valar je najpodobnejší Melkorovi, a to ako myslením, tak schopnosťami. Melkor na neho preto žiarlil a kazil mu jeho diela. Bol priateľom Noldor a tí sa od neho najviac naučili. Jeho manželkou bola Yavanna.

## Stvorenie trpaslíkov
Aulë stvoril trpaslíkov v temnote Stredozeme pred príchodom Eruových detí, aby mal ďalších žiakov. Kvôli Melkorovej moci ich urobil silnými a nepoddajnými. V obave pred výčitkami ostatných Valarov pracoval tajne. Najprv stvoril sedem otcov trpaslíkov. Nemal však moc im vnuknúť vlastný život, a tak počúvali iba jeho vôľu a keď na nich nemyslel, tak sa nehýbali.

Hneď ako ich začal učiť jazyku trpaslíkov, Khuzdulu, prehovoril k nemu Eru Ilúvatar a pýtal sa ho, prečo ich vytvoril, keď ani nemajú vlastnú vôľu. Aulë mu odpovedal, že túžil po iných bytostiach v Arde, ale že sa nebude protiviť jeho vôli a v plači sa ohnal po trpaslíkoch kladivom. Ilúvatar sa však nad ním zľutoval a dal im samostatné myslenie, takže sa pred Aulëho ranami sami uhýbali. Podmienkou bolo, že trpaslíci budú spať, kým na svet neprídu Ilúvatarovi Prvorodení (elfovia). Ilúvatar mu tiež povedal, že bude veľa svárov medzi jeho deťmi a trpaslíkmi.

Trpaslíci veria, že po smrti sa vrátia do Aulëho siení. Tam čakajú, až budú povolaní pri obnove Ardy po Dagor Dagorath, poslednej bitke, ktorá príde.

## Aulëho Maiar
Niekoľko Maiar bolo pridružených k Aulëmu: Sauron, než bol zvedený Melkorom, bol asi najmocnejším z tých, kto mu slúžili a Curumo, ktorý v Treťom veku odišiel bojovať proti Sauronovi do Stredozeme ako Saruman.

## Zdroj

Kategória:Stredozem